ලංකාවට හොරොයින් ගෙන්වන ජාවාරම්කරුවන් අතර පාතාලයේ නම් දැරූවන් සේම ඇතැම් මැති ඇමතිවරුද සිටින බවට වාර්තා වේ. ඒ අය අතරින් මේ වන විට ලංකාවට ප්‍රධාන වශයෙන් හෙරොයින් හා කේරළ ගංජා එවනු ලබන්නේ මධූෂ් හා කොස්ගොඩ සුජීය. ඔවුන්ගේ සහයට අංගොඩ ලොක්කා, කොස්ගොඩ තාරක, පොඩි ලැසී වැන්නෝ සිටිති. මේ අයගෙන් බහුතරයක් සිටින්නේ විදේශ ගතවය. ඇතැමෙක් සිටින්නේ බන්ධනාගාර ගතවය. මිනිසුන් අතර සිටිමින් ජාවාරමේ නිරත වෙන්නේ ඉතා සුළු පිරිසකි. මිනිසුන් අතරට යන්නේ ඔවුන්ගේ ගෝල බාලයින් පමණකි. මධූෂ් ඩුබායි සිට ලංකාවට එවන හෙරොයින් වැඩි ප්‍රමාණයක් අත්අඩංගුවට ගනු ලැබුවේ පොලිස් මත්ද්‍රව්‍ය නාශක කාර්යාංශය විසිනි. එයින්ද වැඩි වැටලීම් ප්‍රමාණයක් සිදු වූයේ පොලිස් පරීක්ෂක රංගජීව මහතාගේ කණ්ඩායම යටතේය. ඒ නිසා රංගජීව මහතාගේ වැඩ නැවැත්විය යුතු බවට මධූෂ් දැඩි තීරණයකට ආවේ බොහෝ කලකට පෙර සිටය. එහෙත් ඊට අවස්ථාව ලැබුණේ නැත. දෙහිවල ප්‍රදේශයේ කළ එක් වැටලීමකින් අනතුරුව රංගජීව මහතා ඇතුළු පොලිස් කණ්ඩායම ගමන් ගත් රථය පසුපසින් හඹා ආ ජාවාරම්කරුවන් එම රථය අනතුරට ලක්කර අපරාධයක් කිරීමට උත්සාහ ගත්තද එම කණ්ඩායමේ සිටි නිලධාරියෙකු එල්ල කළ වෙඩි ප්‍රහාර හමුවේ එම උත්සාහය ව්‍යර්ථ විය.
ලංකාවට ප්‍රධාන වශයෙන් හෙරොයින් හා කේරළ ගංජා එවනු ලබන්නේ කවුද?
මධූෂ් හා කොස්ගොඩ සුජීය